CELEX: 62009FN0053
Language: el
Date: 2009-05-20 00:00:00
Title: Υπόθεση F-53/09: Προσφυγή-αγωγή της 20ής Μαΐου 2009 — J κατά Επιτροπής

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/64
            
         Προσφυγή-αγωγή της 20ής Μαΐου 2009 — J κατά Επιτροπής
   (Υπόθεση F-53/09)
   2009/C 180/119
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: J (Λονδίνο, Ηνωμένο Βασίλειο) (εκπρόσωποι: S. Orlandi, A. Coolen, J.-N. Louis και É. Marchal, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Ακύρωση της αποφάσεως περί απορρίψεως της αιτήσεως της προσφεύγουσας-ενάγουσας να αναγνωρισθεί ως επαγγελματική ασθένεια η ασθένεια από την οποία πάσχει, καθώς και της αποφάσεως να επιβαρυνθεί η προσφεύγουσα-ενάγουσα με τα ιατρικά έξοδα και την αμοιβή του ιατρού που όρισε η ίδια, καθώς και με το ήμισυ των παρεπόμενων ιατρικών εξόδων και της αμοιβής του τρίτου ιατρού της ιατρικής επιτροπής.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής περί απορρίψεως της αιτήσεως της προσφεύγουσας-ενάγουσας να αναγνωρισθεί ως επαγγελματική ασθένεια, υπό την έννοια του άρθρου 73 του ΚΥΚ, η ασθένεια από την οποία πάσχει και την εμποδίζει να ασκεί τα καθήκοντά της·
            
         
               —
            
            
               να ακυρώσει την απόφαση της Επιτροπής να την επιβαρύνει με τα ιατρικά έξοδα και την αμοιβή του γιατρού που όρισε η ίδια, καθώς και με το ήμισυ των παρεπόμενων ιατρικών εξόδων και της αμοιβής του τρίτου ιατρού της ιατρικής επιτροπής·
            
         
               —
            
            
               να υποχρεώσει την Επιτροπή να καταβάλει στην προσφεύγουσα-ενάγουσα το συμβολικό ποσό του ενός ευρώ ως ικανοποίηση της ηθικής βλάβης που υπέστη·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.